ಚಲನಚಿತ್ರ ಇತಿಹಾಸಕಾರ ಬೌಲ್ಸ್‌ರ ಪ್ರಕಾರ, ಲ್ಯೂಮೆಟ್‌ರು ಓರ್ವ ಮುಂಚೂಣಿಯ ರೂಪಕ ಚಿತ್ರನಿರ್ಮಾತೃವಾಗಿ ಯಶಸ್ವಿಯಾಗಲಿಕ್ಕೆ ಭಾಗಶಃ ಕಾರಣ " ಅವರ ಪ್ರಧಾನವಾದ ಮಾನದಂಡವು[ನಿರ್ದೇಶಿಸುವಾಗ] ತನ್ನ ಕಥಾನಾಯಕ/ಕಿಯರ ಕೃತ್ಯಗಳು ಸರಿಯೇ ಅಥವಾ ತಪ್ಪೇ ಎಂಬುದಲ್ಲ ಬದಲಿಗೆ ಅವರ ಕೃತ್ಯಗಳು ಯಥಾರ್ಥ/ನಿಷ್ಕಪಟವಾಗಿದೆಯೇ ಇಲ್ಲವೇ ಎಂಬುದಾಗಿತ್ತು." ಈ ಕೃತ್ಯಗಳು ಓರ್ವನ ಮನಸ್ಸಾಕ್ಷಿಗೆ ಒಪ್ಪಿಗೆಯಾಗುವುದಾದರೆ, ಅದು ಆತನ ನಾಯಕರುಗಳಿಗೆ ಒತ್ತಡಗಳು, ದೂಷಣೆಗಳು ಹಾಗೂ ಇತರರ ಅನ್ಯಾಯಗಳನ್ನು ಸಹಿಸಿಕೊಳ್ಳುವ ಅಸಾಮಾನ್ಯ ಶಕ್ತಿಯನ್ನು ಹಾಗೂ ಧೈರ್ಯವನ್ನು ತಂದುಕೊಡುತ್ತದೆ". ಆದ್ದರಿಂದಲೇ ಆತನ ಚಲನಚಿತ್ರಗಳು ಸತತವಾಗಿ "ಸಮಾನಸ್ಕಂಧರ ಗುಂಪುಗಳ ಅಧಿಕಾರವನ್ನು ಪ್ರತಿಭಟಿಸುವ ಹಾಗೂ ತಮ್ಮದೇ ಆದ ನೈತಿಕ ಮೌಲ್ಯಗಳ ಸ್ವಂತ ಸಂಹಿತೆಯ ಪ್ರತಿಪಾದನೆಯನ್ನು ಮಾಡುವಲ್ಲಿ ಅತ್ಯುತ್ಕೃಷ್ಟ ನಾಯಕನನ್ನು " ಕೊಡುತ್ತಾ ಬಂದಿವೆ."

ಚಲನಚಿತ್ರ ನಿರ್ಮಾಣದಲ್ಲಿನ ತನ್ನ ಜೀವನದ ಬಗೆಗಿನ ಪ್ರಕಟವಾದ ಲ್ಯೂಮೆಟ್‌ರ ಆತ್ಮಚರಿತ್ರೆ "ಮೇಕಿಂಗ್‌ ಮೂವೀಸ್‌" (೧೯೯೬)ನಲ್ಲಿ "ಅವರು ಬಹಳವೇ ಲವಲವಿಕೆಯಿಂದ ಕೂಡಿದ ಚಲನಚಿತ್ರ ನಿರ್ಮಾಣದ ಕಲೆಯ ತಮ್ಮ ಹುಮ್ಮಸ್ಸನ್ನು ಇತರರಿಗೆ ಸಾಂಕ್ರಾಮಿಕದ ರೀತಿಯಲ್ಲಿ ಹರಡುವ ವ್ಯಕ್ತಿ," ಎಂದು ಬರೆಯುತ್ತಾ ಬೌಲ್ಸ್‌ರು " ಅವರ ಬಹುತೇಕ ಚಲನಚಿತ್ರಗಳ ಛಾಯೆ ಹಾಗೂ ಶೈಲಿಗೆ ಎದ್ದುತೋರುವಷ್ಟು ವಿರುದ್ಧವಾಗಿದ್ದರು. ಬಹುಶಃ ಲ್ಯೂಮೆಟ್‌ರ ಛಾಪು ನಿರ್ದೇಶಕರಾಗಿ ನಟವರ್ಗದೊಂದಿಗೆ ಕಾರ್ಯನಿರ್ವಹಿಸುತ್ತಿದ್ದುದರಲ್ಲಿ ಇತ್ತು — ಹಾಗೂ ಉತ್ತಮ ಗುಣಮಟ್ಟದ, ಕೆಲವೊಮ್ಮೆ ಅಸಾಧಾರಣವೆನಿಸುವಂತಹಾ ಪಾತ್ರನಿರ್ವಹಣೆಗಳನ್ನು ಕೆಲವು ವೇಳೆ ಬಹುತೇಕ ಅನಿರೀಕ್ಷಿತವಾದಂತಹಾ ವ್ಯಕ್ತಿಗಳಿಂದಲೂ ಹೊರತೆಗೆಯಬಲ್ಲ ಸಾಮರ್ಥ್ಯದಲ್ಲಿತ್ತು" ಇದನ್ನು ಅನುಮೋದಿಸುವ "ಅಸೋಸಿಯೇಟೆಡ್‌ ಪ್ರೆಸ್‌" ಲೇಖಕ ಜೇಕ್‌ ಕಾಯ್ಲೆ ಹೀಗೆನ್ನುತ್ತಾರೆ: "ಲ್ಯೂಮೆಟ್‌ರೇ ಹಲವು ವರ್ಷಗಳ ಕಾಲ ಸಾಕ್ಷೇಪವಾಗಿ ಕಡಿಮೆ ಮನ್ನಣೆಯನ್ನು ಪಡೆದುಕೊಂಡಿದ್ದರೂ ಅವರ ಮೇಲುಸ್ತುವಾರಿಯಲ್ಲಿ ನಡೆದ ನಟವರ್ಗದವರೆಲ್ಲರೂ ಸತತವಾಗಿ ತಮ್ಮ ಸ್ಮರಣಾಹ ಅಭಿನಯಗಳನ್ನು ನೀಡುತ್ತಾ ಬಂದಿದ್ದಾರೆ. ಕ್ಯಾಥರೀನ್‌ ಹೆಪ್‌ಬರ್ನ್‌ರಿಂದ ಫಾಯೆ ಡನ್‌ಅವೇವರೆಗೆ, ಹೆನ್ರಿ ಫಾಂಡಾರಿಂದ ಪಾಲ್‌ ನ್ಯೂಮನ್‌ವರೆಗೆ, ಲ್ಯೂಮೆಟ್‌ರು ಓರ್ವ ನಟರ ನಿರ್ದೇಶಕ ," ಎಂದು ಹೆಸರುವಾಸಿಯಾಗಿದ್ದಾರೆ ಹಾಗೂ ಅಲಿ ಮೆಕ್‌ಗ್ರಾರಂತಹಾ ಕೆಲವರ ಪಾಲಿಗೆ, ಅವರು "ಪ್ರತಿ ನಟನ ಕನಸು" ಎಂದು ಪರಿಗಣಿಸಲ್ಪಟ್ಟಿದ್ದಾರೆ."

ಅಕಾಡೆಮಿ ಆಫ್‌ ಮೋಷನ್‌ ಪಿಕ್ಚರ್ಸ್‌ನ ಅಧ್ಯಕ್ಷ ಫ್ರಾಂಕ್‌ ಪಿಯೆರ್ಸನ್‌ ಹೀಗೆಂದಿದ್ದರು, "ಲ್ಯೂಮೆಟ್‌ರು ಅಮೇರಿಕಾದ ಚಲನಚಿತ್ರೋದ್ಯಮದ ಇತಿಹಾಸದಲ್ಲಿನ ಅತ್ಯಂತ ಪ್ರಮುಖ ಚಿತ್ರ ನಿರ್ದೇಶಕರುಗಳಲ್ಲಿ ಒಬ್ಬರಾಗಿದ್ದಾರೆ, ಹಾಗೂ ಅವರ ಕೃತಿಗಳು ವೀಕ್ಷಕರು ಹಾಗೂ ಚಲನಚಿತ್ರದ ಇತಿಹಾಸದ ಮೇಲೆಯೇ ಒಂದು ಅಳಿಸಲಾರದ ಛಾಪನ್ನು ಮೂಡಿಸಿವೆ." "ಬೋಸ್ಟನ್‌ ಹೆರಾಲ್ಡ್‌‌" ನ ಲೇಖಕ ಜೇಮ್ಸ್‌‌ ವರ್ನೀಯೆರ್‌ರು ಸೂಚಿಸಿದ ಹಾಗೆ "ಅಮೇರಿಕಾದ ಚಲನಚಿತ್ರೋದ್ಯಮವು ಎಷ್ಟು ತಳಮಟ್ಟಕ್ಕೆ ತಾನು ಹೋಗಬಹುದು ಎಂಬುದನ್ನು ಎದುರುನೋಡುತ್ತಿರುವಂತಹಾ ಕಾಲಘಟ್ಟದಲ್ಲಿಯೂ ಕೂಡಾ, ಸಿಡ್ನಿ ಲ್ಯೂಮೆಟ್‌ರು ನೈತಿಕವಾಗಿ ಸಂಕೀರ್ಣವಾದ ಅಮೇರಿಕನ್‌ ರೂಪಕಗಳ ನಿಪುಣರಾಗಿಯೇ ಉಳಿದುಕೊಂಡಿದ್ದರು."

ಲ್ಯೂಮೆಟ್‌ರ "ಗಮನ ಕೆರಳಿಸುವ ಕಥನಗಳು ಹಾಗೂ ಮರೆಯಲಾಗದ ಪಾತ್ರನಿರ್ವಹಣೆಗಳು ಅವರ ಪ್ರಬಲವಾದ ಛಾಪಿನ ಭಾಗವಾಗಿದೆ," ಎಂದು ಭಾವಿಸುವ ನಿರ್ದೇಶಕ ಮತ್ತು ನಿರ್ಮಾಪಕ ಸ್ಟೀವನ್‌ ಸ್ಪೀಲ್‌ಬರ್ಗ್‌ , "ಚಲನಚಿತ್ರೋದ್ಯಮದ ದೀರ್ಘಕಾಲೀನ ಇತಿಹಾಸದಲ್ಲಿ ಅತ್ಯುತ್ತಮ ನಿರ್ದೇಶಕರುಗಳಲ್ಲಿ ಲ್ಯೂಮೆಟ್‌ರು ಒಬ್ಬರು" ಎಂದು ಭಾವಿಸಿದ್ದರು." ಲ್ಯೂಮೆಟ್‌ರ ಮರಣದ ವಾರ್ತೆ ಕೇಳಿದ ಅಲ್‌ ಪಸೀ/ಕೀನೋರು , ತಮ್ಮ ಚಲನಚಿತ್ರಗಳೊಂದಿಗೆ ಅವರು, "ಅವರು ತಮ್ಮ ಹಿಂದೆ ಶ್ರೇಷ್ಠವಾದ ಹಿರಿಮೆಯೊಂದನ್ನು ಬಿಟ್ಟುಹೋಗಿರುತ್ತಾರೆ, ಆದರೆ ಅದೆಲ್ಲಕ್ಕಿಂತ ಹೆಚ್ಚಾಗಿ ಅವರಿಗೆ ಸನಿಹವಾಗಿದ್ದ ವ್ಯಕ್ತಿಗಳಲ್ಲಿ, ಅವರು ಮನುಷ್ಯರಲ್ಲೇ ಅತ್ಯಂತ ನಾಗರಿಕರಾಗಿದ್ದ ಹಾಗೂ ನಾನು ಎಂದಿಗೂ ನೋಡಿರುವವರಲ್ಲೇ ಅತ್ಯಂತ ಕರುಣಾಳು ವ್ಯಕ್ತಿಯಾಗಿ ಉಳಿಯುತ್ತಾರೆ" ಎಂದಿದ್ದರು."

ಅವರು ವೈಯಕ್ತಿಕ ಅಕಾಡೆಮಿ ಪ್ರಶಸ್ತಿಯನ್ನೇನೂ ಗಳಿಸಿರಲಿಲ್ಲವಾದರೂ, ಒಂದು ಅಕಾಡೆಮಿ ಗೌರವಾರ್ಥ ಪ್ರಶಸ್ತಿಯನ್ನು ಪಡೆದಿದ್ದು ೧೦ ಕ್ಷೇತ್ರಗಳಲ್ಲಿ ನಾಮಾಂಕಿತಗೊಂಡು, ೪ ಪ್ರಶಸ್ತಿಗಳನ್ನು ಗೆದ್ದ "ನೆಟ್‌ವರ್ಕ್‌" ನಂತಹಾ ತಮ್ಮ ಚಲನಚಿತ್ರಗಳಲ್ಲಿ ೧೪ ಚಿತ್ರಗಳಲ್ಲಿ ಹಲವು ಆಸ್ಕರ್‌ ಪ್ರಶಸ್ತಿಗಳಿಗಾಗಿ ನಾಮಾಂಕಿತಗೊಂಡಿದ್ದಾರೆ. ೨೦೦೫ರಲ್ಲಿ, ಲ್ಯೂಮೆಟ್‌ರು "ಚಿತ್ರಕಥೆಗಾರರು, ಕಲಾವಿದರು ಹಾಗೂ ಚಲನಚಿತ್ರ ಕಲೆಗೆ ನೀಡಿದ ಪ್ರತಿಭಾಪೂರ್ಣ ಸೇವೆಗಳಿಗಾಗಿ" ಜೀವಮಾನದ ಸಾಧನೆಗಾಗಿ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದರು." ಅಕಾಡೆಮಿ ಪ್ರಶಸ್ತಿ ಸಂಸ್ಥೆಯಿಂದ ಮನ್ನಣೆಯನ್ನು ಗಳಿಸಿಕೊಂಡ ನಂತರ ಲ್ಯೂಮೆಟ್‌ರು ಹೀಗೆಂದಿದ್ದರು, "ನಾನು ಒಂದು ಪ್ರಶಸ್ತಿಯನ್ನು ಬೇಕೆಂದುಕೊಂಡಿದ್ದೆ, ಹಾಳಾಗಿ ಹೋಗಲಿ, ನಾನು ಒಂದಕ್ಕೆ ಅರ್ಹನಿದ್ದೇನೆ ಎಂದು ನನಗನ್ನಿಸಿತ್ತು." ಅದೇನೇ ಇರಲಿ ನಿರ್ದೇಶಕ ಸ್ಪೈಕ್‌ ಲೀ ಹೀಗೆಂದು ವ್ಯಾಖ್ಯಾನಿಸಿದ್ದರು "ಅವರ ಅತ್ಯದ್ಭುತ ಕೃತಿಗಳು ನಮ್ಮೊಂದಿಗೆ ಶಾಶ್ವತವಾಗಿರುತ್ತವೆ. ಅದು ಆಸ್ಕರ್‌ ಪ್ರಶಸ್ತಿ ಗಳಿಸುವುದಕ್ಕಿಂತ ಹೆಚ್ಚಿನ ಪ್ರಾಮುಖ್ಯತೆಯದ್ದು. ಅಲ್ಲವೇ?"

ಪರಂಪರೆ
ಭವಿಷ್ಯದ ಚಲನಚಿತ್ರಗಳ ಮುಂಗಾಣ್ಕೆ
ನಿರ್ದೇಶನಾ ಶೈಲಿ ಹಾಗೂ ವಿಷಯವಸ್ತುಗಳು
ವೈಯಕ್ತಿಕ ಜೀವನ